open-index/open-wikipedia-markdown huggingface dataset:
Σύγκρουση (επιστήμη υπολογιστών)

Στην επιστήμη των υπολογιστών, **σύγκρουση** (αγγλικά: collision ή clash) είναι μια κατάσταση που παρουσιάζεται όταν δύο συμβολοσειρές (strings) έχουν την ίδια τιμή (hash value) κατακερματισμού, άθροισμα ελέγχου, ψηφιακό αποτύπωμα ή την κρυπτογραφική σύνοψη. Σε αυτή την περίπτωση οι τιμές ονομάζονται «συνώνυμες». Οι συμβολοσειρές μπορεί να είναι οσοδήποτε μικρές (π.χ. 1 byte) ή μεγάλες (π.χ. αρχείο πολλών GB) και ονομάζονται «κλειδιά». 
alt=Στο σχήμα απεικονίζονται τέσσερις συμβολοσειρές - κλειδιά (Keys) στις οποίες με την χρήση συνάρτησης κατακερματισμού (hash function) αποδίδονται τιμές (hashes). Η συνάρτηση κατακερματισμού μας αποδίδει τιμές μεγέθους 4-bit και γιαυτό είναι από 00 έως 15 (δηλαδή, πλήθος τιμών 24=16). Στα κλειδιά «John Smith» και «Sandra Dee» έχουμε απόδοση της ίδιας τιμής, οπότε λέμε ότι έχουμε σύγκρουση (collision).|μικρογραφία|Στο σχήμα απεικονίζονται τέσσερις συμβολοσειρές - κλειδιά (Keys) στις οποίες με την χρήση συνάρτησης κατακερματισμού (hash function) αποδίδονται τιμές (hashes).<br/>Η συνάρτηση κατακερματισμού μας αποδίδει τιμές μεγέθους 4-bit και γιαυτό είναι από 00 έως 15 (δηλαδή, πλήθος τιμών 2<sup>4</sup>=16).<br/>Στα κλειδιά «John Smith» και «Sandra Dee» έχουμε απόδοση της ίδιας τιμής, οπότε λέμε ότι έχουμε σύγκρουση (collision).

Είναι δηλαδή κατάσταση που συμβαίνει σε εφαρμογές της πληροφορικής που αφορούν την διαχείριση των δεδομένων και την ασφάλεια των υπολογιστών. Τομείς τόσο σημαντικοί ώστε η αποφυγή του συμβάντος της σύγρουσης να αποτελεί από μόνο του ένα θεμελιώδες πεδίο μελέτης. Οι συγκρούσεις είναι αναπόφευκτες όταν πρέπει τα στοιχεία ενός μεγάλου συνόλου (όπως τα ονόματα ενός τηλεφωνικού καταλόγου) να κωδικοποιηθούν, δηλαδή να αντιστοιχιστούν σε μικρές συμβολοσειρές (strings). Επειδή η αντιστοίχιση γίνεται αυτόματα με συναρτήσεις ή αλγόριθμους το πρόβλημα είναι η επιλογή ή η κατασκευή του κατάλληλου αλγόριθμου που να ελαχιστοποιεί τις συγκρούσεις, σε όσο το δυνατό μικρότερο μέγεθος κωδικοποίησης (συμβολοσειρας σε bits ή bytes).

Για παράδειγμα η αντιστοίχιση ενός μικρού αριθμού ονομάτων (π.χ. λιγότερα από 20) σε κωδικούς του ενός byte (8bits), δηλαδή η απόδοση σε κάθε όνομα ενός κωδικού μεταξύ 0 και 255 με μηχανικό τρόπο (αυτόματα) και με την μικρότερη πιθανότητα οι κωδικοί δύο ή περισσοτέρων ονομάτων να συμπίπτουν (σύγκρουση ή collision). Φυσικά αν τα ονόματα ήταν περισσότερα από 256 η αντιστοίχιση αποτυγχάνει λόγω αναπόφευκτης σύγκρουσης.

## Δείτε επίσης
## Σημειώσεις

## Παραπομπές


Κατηγορία:Δομές δεδομένων
Κορνέλιους Μπέρενμπεργκ

Ο **Κορνέλιους Μπέρενμπεργκ** (*Cornelius Berenberg*, 1634 -1711) ήταν έμπορος και ο ιδρυτής της Τράπεζας Μπέρενμπεργκ.

## Βιογραφία
Ο Κορνέλιους Μπέρενμπεργκ γεννήθηκε το 1634 στο Αμβούργο και ήταν γιος του Χανς Μπέρενμπεργκ και της Adelheid Ruhlant. Μετά το θάνατο του πατέρα του το 1640, ο Κορνέλιους Μπέρενμπεργκ εγκατέλειψε το σχολείο και άρχισε να εργάζεται στον εμπορικό οίκο της οικογένειας, που είχαν αναλάβει τα δυο αδέρφια του και ο θείος του. Τον εμπορικό οίκο Μπέρενμπεργκ είχαν ιδρύσει, το 1590, στο Αμβούργο, ο παππούς του Κορνέλιους, Χανς μαζί με τον αδερφό του Πωλ, που κατάγονταν από την Ολλανδία. Χάρις στις επαφές τους σε όλη την Ευρώπη είχαν καταφέρει να μετατρέψουν σε σύντομο χρονικό διάστημα την επιχείρησή τους σε μια από τις πιο επικερδείς επιχειρήσεις του Αμβούργου.

Ο Κορνέλιους Μπέρενμπεργκ ήταν το πρώτο μέλος της οικογένειας που έγινε τραπεζίτης. Ασχολήθηκε επίσης με τις ασφαλίσεις στις θαλάσσιες μεταφορές. Η οικογένεια Μπέρενμπεργκ ανήκε στην Ένωση των Ασφαλιστών του Αμβούργου και στους ιδρυτές της Commerce Deputation of the Merchants Trading at Sea, που αργότερα έγινε το Chamber of Commerce.

Το 1684 ο Κορνέλιους Μπέρενμπεργκ έγινε το πρώτο μέλος της οικογένειας Μπέρενμπεργκ που έλαβε την υπηκοότητα της πόλης του Αμβούργου. Πέθανε το 1711.

Είχε παντρευτεί την Anna Margaretha Colin και απέκτησε δύο γιους, τον Ρούντολφ και το Γιόχαν.

## Παραπομπές


## Πηγή
* https://web.archive.org/web/20180927064658/https://www.berenberg.de/en/a-founder-under-the-sign-of-the-bear/

Κατηγορία:Γερμανοί τραπεζίτες
Prince Polo

δεξιά|μικρογραφία|300x300εσ| Prince Polo με σοκολάτα γάλακτος και φουντούκια.
Η **Prince Polo** είναι πολωνική ράβδος σοκολάτας. Πωλείται στην Τσεχία, τη Σλοβακία, την Ουγγαρία, τη Λιθουανία και την Ουκρανία με το όνομα **«Siesta**» και πωλείται επίσης στην Ισλανδία, με το όνομα «**Prins Póló»**. Σύμφωνα με τις μετρήσεις που έδειξε η Nielsen, ήταν η κορυφαία σε πωλήσεις ράβδος σοκολάτας εδώ και δεκαετίες στην Ισλανδία και ήταν για πολλά χρόνια μία από τις λίγες διαθέσιμες ράβδους σοκολάτας στη χώρα. Είναι για πολύ μεγάλο χρονικό διάστημα η κορυφαία σε πωλήσεις πολωνική μάρκα γλυκών. 

Η Prince Polo δημιουργήθηκε το 1955, κατά τα πρώτα χρόνια της Πολωνικής Λαϊκής Δημοκρατίας, από την Olza S.A. στο Τσέσυν.  Είναι μια γκοφρέτα με επικάλυψη σοκολάτας, με τέσσερα στρώματα βάφλας ενωμένα με τρία στρώματα γέμισης σοκολατένιας γεύσης. Ήταν εύκολα αναγνωρίσιμη από το χρυσαφένιο μεταλλικό περιτύλιγμα. 

Η εταιρεία, η οποία ιδρύθηκε το 1920, εξαγοράστηκε από την Kraft Jacobs Suchard το 1993. Το 1995 η συσκευασία Prince Polo ανανεώθηκε με νέο λογότυπο και η ράβδος δεν ήταν πλέον τυλιγμένη σε χαρτί, αλλά σε αεροστεγές πλαστικό. Στη συνέχεια, δημιουργήθηκαν αρκετές νέες ποικιλίες της Prince Polo, ξεκινώντας από το φουντούκι (o*rzechowy*) το 1996 και αργότερα τη σοκολάτα γάλακτος, την καρύδα και την Premium (που θεωρείται μια πιο πολυτελή έκδοση). Προστέθηκε επίσης ένα μεγαλύτερο μέγεθος XXL (52 γρ.). 

## Στη λαϊκή κουλτούρα
* Το «Prins Póló» είναι ένα ισλανδικό τραγούδι του Sumargleðin, που εκτελείται από τον Magnus "Bjössi Bolla" Ólafsson, όπου αποκαλείται *Prins Póló* λόγω της αγάπης του για τη σοκολατένια ράβδο.

## Παραπομπές


## Εξωτερικοί σύνδεσμοι
* Ισλανδικός ιστότοπος της Prince Polo  
* Food of Iceland: Prince Polo

Κατηγορία:Ράβδοι σοκολάτας
Κατηγορία:Πολωνικά επιδόρπια
Κατηγορία:Εμπορικά σήματα της Mondelēz International
Κατηγορία:Πολωνικά εμπορικά σήματα
Κατηγορία:Επώνυμα εμπορικά σήματα σοκολάτας
Κυπριακό νερόφιδο

Το** κυπριακό νερόφιδο** (*Natrix natrix cypriaca*) είναι υποείδος του νερόφιδου *Natrix natrix* και ενδημεί στην Κύπρο. Στο παρελθόν ζούσε σε αρκετές περιοχές της Κύπρου αλλά σήμερα κινδυνεύει με οριστική εξαφάνισή. Δεν είναι δηλητηριώδες και τρέφεται με βατράχια και ασπόνδυλα. Στο Ακρωτήρι έχουν βρεθεί απολιθώματα του νερόφιδου που χρονολογούνται πριν 10000 χρόνια. Σήμερα στη Κύπρο συναντάται σε τρεις περιοχές και ο μεγαλύτερος πληθυσμός του ζει στη λίμνη Παραλιμνίου. Η ανεξέλεγκτη οικιστική ανάπτυξη στις όχθες τις λίμνης, η απουσία προστασίας και διαχείρισης της περιοχής και η ανεξέλεγκτη πρόσβαση, έχει οδηγήσει τον εύθραυστο πληθυσμό του νερόφιδου στα πρόθυρα της εξαφάνισης.

## Παραπομπές


Κατηγορία:Ερπετά της Κύπρου
Κατηγορία:Καινοφιίδαι
Σύνταγμα της Ελλάδος του 1844

Το πρώτο σύνταγμα του Βασιλείου της Ελλάδος ήταν το **Ελληνικό Σύνταγμα του 1844**. Στις 3 Σεπτεμβρίου 1843, η στρατιωτική φρουρά της Αθήνας, με τη βοήθεια των πολιτών, επαναστάτησε και απαίτησε από τον βασιλιά Όθωνα την παραχώρηση Συντάγματος.

Το Σύνταγμα που διακηρύχτηκε τον Μάρτιο του 1844 προήλθε από τις εργασίες της «Εθνικής Συνέλευσης της Τρίτης Σεπτέμβρη των Ελλήνων στην Αθήνα» και ήταν ένα Συνταγματικό Σύμφωνο, δηλαδή μια σύμβαση μεταξύ του μονάρχη και του Έθνους. Το Σύνταγμα αυτό αποκαθιστούσε τη Συνταγματική Μοναρχία και βασίστηκε στο Γαλλικό Σύνταγμα του 1830 και στο Βελγικό Σύνταγμα του 1831. 
μικρογραφία|250x250εσ|Το Ελληνικό Σύνταγμα του 1844|αριστερά
μικρογραφία|250x250εσ| Το κουτί που κρατήθηκε το Σύνταγμα του 1844.
     
Οι κύριες διατάξεις του ήταν οι εξής: Καθιέρωσε την αρχή της μοναρχικής κυριαρχίας, καθώς ο μονάρχης ήταν η αποφασιστική δύναμη του κράτους. Η νομοθετική εξουσία ασκούταν από τον βασιλιά - ο οποίος είχε επίσης το δικαίωμα να κυρώνει τους νόμους - από το Κοινοβούλιο και τη Γερουσία. Τα μέλη του Κοινοβουλίου μπορούσαν να είναι τουλάχιστον 80 και εκλέγονταν για τριετή θητεία με καθολική ψηφοφορία. Οι γερουσιαστές διορίζονταν με ισόβια θητεία από τον βασιλιά και ο αριθμός τους ήταν 27, αν και ο αριθμός αυτός θα μπορούσε να αυξηθεί εάν επρόκειτο για ανάγκη και σύμφωνα με τη βούληση του μονάρχη, αλλά δεν θα μπορούσε να υπερβεί το ήμισυ του αριθμού των μελών του Κοινοβουλίου. 

Επίσης, καθιερώνεται η ευθύνη των υπουργών για τις ενέργειες του βασιλιά, ο οποίος τους διορίζει και τους παύει. Ο τομέας της δικαιοσύνης προέρχεται από τον βασιλιά και επιβάλλεται στο όνομά του από τους δικαστές που ο ίδιος διορίζει. 

Τέλος, αυτή η Συνέλευση ψήφισε τον εκλογικό νόμο της 18ης Μαρτίου 1844, ο οποίος ήταν ο πρώτος ευρωπαϊκός νόμος που προέβλεπε, κατ' ουσία, την καθολική ψηφοφορία (αλλά μόνο για τους άνδρες). 

Παρά το γεγονός ότι ο Όθωνας αποδέχτηκε την καθιέρωση ενός συνταγματικού καθεστώτος, δεν είχε την τάση να το επιβάλει και, παραβιάζοντας τόσο το πνεύμα όσο και το γράμμα του Συντάγματος, προσπάθησε να συγκεντρώσει όσο το δυνατόν περισσότερη εξουσία. Τη νύχτα της 11ης Οκτωβρίου 1862, το αυξανόμενο κύμα δυσαρέσκειας οδήγησε τους λαούς και τους στρατιωτικούς να εξεγερθούν και να αποφασίσουν την έξωση του Όθωνα.

## Δείτε επίσης

* Σύνταγμα της Ελλάδος του 1911
* Σύνταγμα της Ελλάδος του 1952
* Σύνταγμα της Ελλάδος του 1973
* Σύνταγμα της Ελλάδας του 1975

## Παραπομπές



1844
Κατηγορία:Όθων Α΄ της Ελλάδας
Αρνόλδος της Άλτενα

O **Άρνολντ**, γερμ. Arnold (1166 - 1209) από τον Οίκο της Άλτενα ήταν κόμης της Άλτενα, του Ίζενμπεργκ, του Χέβελ και επίτροπος (Vogt) του Φέρντεν.

## Βιογραφία
Ήταν ο πρωτότοκος γιος του Έμπερχαρντ Α΄, κόμη του Μπεργκ-Άλτενα και της Αδελαΐδας (απεβ. 1200), κόρης του Ερρίκου Α΄, κόμη του Άρνσμπεργκ (1123-1185).

Κληρονόμησε το βορειοδυτικό έδαφος της Άλτενα και έγινε ο πρώτος κόμης του Ίζενμπεργκ το 1200. Απεβίωσε 43 ετών και τον διαδέχθηκαν οι δύο μεγαλύτεροι γιοί του: πρώτα ο Έμπερχαρντ Β΄ και μετά ο Φρειδερίκος.

## Οικογένεια
Νυμφεύτηκε τη Ματθίλδη, κόρη του Φλόρις Γ΄, κόμη της Ολλανδίας και είχε τέκνα:
* Έμπερχαρντ Β΄ 1180-1209, κόμης της Άλτενα & Ίζενμπεργκ
* Φρειδερίκος 1192-1226, κόμης της Άλτενα & Ίζενμπεργκ
* Ντίτριχ πριν το 1180-1226, πρίγκιπας-επίσκοπος του Μύνστερ
* Ένγκελμπερτ πριν το 1200-1250, πρίγκιπας-επίσκοπος του Οσναμπρύκ
* Φίλιππος πριν το 1200-1264, κοσμήτορας και θησαυροφύλακας του καθεδρικού ναού της Κολωνίας
* Μπρούνο πριν το 1200-1258, πρίγκιπας-επίσκοπος του Οσναμπρύκ
* Γοδεφρείδος πριν το 1220-μετά το 1247, κοσμήτορας του καθεδρικού ναού του Μύνστερ
* Αδόλφος 1220-πριν το 1260, νυμφεύτηκε την Ελισάβετ του Χόλτε
* Γουλιέλμος 1223-1242
* μία κόρη, νυμφεύτηκε τον Χέρμαν της Άλτενα
* Αγνή, νυμφεύτηκε τον Χριστιανό Γ΄, κόμη του Όλντενμπουργκ

## Παραπομπές


## Πηγές
* Genealogische Handbuch des Adels, Gräfliche Häuser A Band II, 1955
* W. Gf v. Limburg Stirum, "Stamtafel der Graven van Limburg Stirum", 's Gravenhage 1878
* A.M.H.J. Stokvis, "Manuel d'Histoire, de Genealogie et de Chronologie de tous les États du Globe", Tome III, Leiden 1890-93
* W. K. Prins v. Isenburg, "Stammtafeln zur Geschichte der Europaischen Staaten", 2. Aufl., Marburg/Lahn, 1953.

Κατηγορία:Οίκος του Λιμβούργου-Στίρουμ
Μπεκάσι

Το **Μπεκάσι** είναι η 5η πολυπληθέστερη πόλη στην Ινδονησία, ευρισκόμενη δυτικά της πρωτεύουσας της Ινδονησίας, της Τζακάρτας. Στην απογραφή του 2014 είχε 2.663.011 κατοίκους.

## Δημογραφικά
Ο τελευταίος (2014) πληθυσμός του Μπεκάσι ήταν 2.663.011, με πυκνότητα 11.900 κατ./ τ.χλμ. Το Μπεκάσι κατοικείται από πολλές διαφορετικές εθνοτικές ομάδες. Οι περισσότεροι πολίτες στο Μπεκάσι πιστεύουν στο Ισλάμ. Άλλες θρησκείες περιλαμβάνουν τον Χριστιανισμό (τον Ρωμαιοκαθολοκισμό και τον Προτεσταντισμό), τον Ινδουισμό, τον Βουδισμό και τον Κομφουκιανισμό.

## Οικονομία
Το Μπεκάσι έχει ήδη εξελιχθεί ένα από τα μεγαλύτερα κέντρα ανάπτυξης στην Ινδονησία. Η πόλη έχει το 2,11% του συνολικού εθνικού ΑΕΠ. Πρόσφατα, πολλοί αλλοδαποί (οι περισσότεροι από τους Κορεάτες, τους Ιάπωνες, τους Πινγκ και τους Κινέζους) έχουν δημιουργήσει τις επιχειρήσεις τους για να αξιοποιήσουν τον δυναμισμό τους και να ενισχύσουν την οικονομία τους στο Μπεκάσι. Η οικονομία του Μπεκάσι βασιζόταν κυρίως στον τουρισμό.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ινδονησίας
Συμεών Μπαλλής

Ο **Συμεών Μπαλλής**, γεννημένος στις 31 Ιανουαρίου 1955 στον Βόλο, είναι Έλληνας δημοσιογράφος, πολιτικός και πρώην βουλευτής στη Βουλή των Ελλήνων.

Στις ελληνικές βουλευτικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια της Μαγνησίας.

## Παραπομπές

## Εξωτερικοί σύνδεσμοι
*  Συμεών Γεωργίου Μπαλλής, βιογραφία στην ιστοσελίδα της Βουλής των Ελλήνων

Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Μαγνησίας
Ηλίας Καματερός

Ο **Ηλίας Καματερός**, γεννημένος στις 13 Μαΐου 1951 στην Αντιμάχεια στην Ελλάδα, είναι Έλληνας πολιτικός .

Στις ελληνικές βουλευτικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια των Δωδεκανήσων.

## Εξωτερικοί σύνδεσμοι
*  Ηλίας Ιωάννης Καματερός πληροφορίες από την ιστοσελίδα του Ελληνικού Κοινοβουλίου

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Τάσος Τσοκάνης

Ο **Αναστάσιος «Τάσος» Τσοκάνης** (γενν. στις 2 Μαΐου 1991) είναι Έλληνας ποδοσφαιριστής, ο οποίος αγωνίζεται ως αριστερός πλάγιος μέσος για τον Βόλο Ν.Π.Σ..

## Σταδιοδρομία
Ο Τάσος Τσοκάνης ξεκίνησε τη σταδιοδρομία του στον Ηρακλή Ψαχνών το 2009 και κατά τη διάρκεια της παραμονής του, ο σύλλογος κέρδισε δύο συνεχόμενες ανόδους μέσα σε τρία χρόνια, από τη Δ' Εθνική μέχρι την Φούτμπολ Λιγκ. Μέχρι τη λήξη του συμβολαίου του το 2012, είχε συνολικά 43 εμφανίσεις και 8 γκολ για το σύλλογο στη Φούτμπολ Λιγκ και Γ' Εθνική.

Τον Ιούλιο του 2012, υπέγραψε συμβόλαιο δύο ετών με την Κέρκυρα που συμμετείχε στη Σούπερλιγκ. Έκανε το ντεμπούτο του στον εναρκτήριο αγώνα του πρωταθλήματος εναντίον του Ατρόμητου, αντικαθιστώντας τον Ανέστη Αγρίτη στο 61ο λεπτό.

Στις 27 Μαΐου 2014, υπέγραψε τριετές συμβόλαιο με τον Αστέρα Τρίπολης.

Το καλοκαίρι του 2016, υπέγραψε συμβόλαιο με τον Παναιτωλικό.

Στις 7 Ιουνίου του 2019, εντάχθηκε στον Βόλο με ελεύθερη μεταγραφή.

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ηρακλή Ψαχνών
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Βόλου Ν.Π.Σ.
Πρόταση δυσπιστίας

**Πρόταση δυσπιστίας** ή **πρόταση μομφής** ονομάζονται οι διαδικασίες που απαιτούνται για την καθαίρεση ενός ατόμου από θέση ευθύνης (κυβέρνηση, διευθυντικό στέλεχος κλπ.) που δεν θεωρείται πλέον κατάλληλο να κρατήσει αυτήν τη θέση επειδή είναι ανεπαρκής, δεν εκπληρώνει υποχρεώσεις του ή είναι επιζήμιο. Στα δημοκρατικά πολιτεύματα, η πρόταση μομφής κατατίθεται για την καθαίρεση του αρχηγού του κράτους ή για την απομάκρυνση της κυβέρνησης και στη συνέχεια για προκήρυξη εκλογών. 

Η πρόταση μομφής, μερικές φορές, είναι διαφορετική από μια πρόταση δυσπιστίας. Η πρόταση μομφής μπορεί να είναι εναντίον ενός μεμονωμένου υπουργού ή μιας ομάδας υπουργών, αλλά η πρόταση δυσπιστίας στρέφεται εναντίον ολόκληρης της κυβέρνησης. Και πάλι, ανάλογα με τους ισχύοντες κανόνες, οι προτάσεις μομφής ενδέχεται να χρειαστεί να αιτιολογηθούν ενώ οι προτάσεις δυσπιστίας δεν χρειάζεται να αιτιολογηθούν.

Κατηγορία:Πολιτική
Τσε Γινγκ Σουέτ

Η **Τσε Γινγκ Σουέτ** (κινέζικα:謝影雪, αγγλικά:*Tse Ying Suet*, γενν. στις 9 Νοεμβρίου 1991) είναι αθλήτρια της αντιπτέρισης από το Χονγκ Κονγκ. Αγωνίστηκε στους θερινούς Ολυμπιακούς Αγώνες του 2012 και του 2016 στο διπλό γυναικών. Το 2012, κέρδισε τον τίτλο στο διπλό γυναικών στο Japan Super Series με συμπαίχτρια την Πουν Λοκ Γιαν, κερδίζοντας, διαδοχικά, τέσσερα ζευγάρια από την Ιαπωνία. 

## Επιτεύγματα

*Ασιατικοί Αγώνες: 2018 Ασημένιο μετάλλιο (Μεικτό διπλό,συμπαίχτης Τανγκ Τσουν Μαν)
* BWF World Championships: 2018 Χάλκινο μετάλλιο (Μεικτό διπλό,συμπαίχτης Τανγκ Τσουν Μαν)

* BWF World Tour: 2018, κατηγορία Super 300 Χρυσό μετάλλιο (Μεικτό διπλό,συμπαίχτης Τανγκ Τσουν Μαν), κατηγορία Super 500 Χρυσό μετάλλιο (Μεικτό διπλό,συμπαίχτης Τανγκ Τσουν Μαν)

## Παραπομπές


## Εξωτερικοί σύνδεσμοι
* 

Κατηγορία:Αθλήτριες της αντιπτέρισης από το Χονγκ Κονγκ
Κατηγορία:Αθλητές στους Ασιατικούς Αγώνες 2010
Κατηγορία:Αθλητές της αντιπτέρισης στους Θερινούς Ολυμπιακούς Αγώνες 2012
Κατηγορία:Αθλητές στους Ασιατικούς Αγώνες 2014
Κατηγορία:Αθλητές της αντιπτέρισης στους Θερινούς Ολυμπιακούς Αγώνες 2016
Κατηγορία:Αθλητές στους Ασιατικούς Αγώνες 2018
Αναστολή λειτουργίας των ομοσπονδιακών υπηρεσιών των Ηνωμένων Πολιτειών

[thumb|right|Το [Μνημείο του Λίνκολν κλειστό κατά την αδρανοποίηση της ομοσπονδιακής κυβέρνησης το 2013.]]
[thumb|right|Η είσοδος του [Εθνικό πάρκο Χαλεακαλά|Εθνικού πάρκου Χαλεακαλά στη Χαβάη, κλειστή λόγω του κλεισίματος της ομοσπονδιακής κυβέρνησης το 2013.]]

Στην αμερικανική πολιτική, **αναστολή λειτουργίας των ομοσπονδιακών υπηρεσιών** προκύπτει όταν καθίσταται αδύνατο να ψηφιστεί ο προϋπολογισμός του επόμενου έτους. Σε αυτήν την περίπτωση η κυβέρνηση αναστέλλει της δημόσιες λειτουργίες της εκτός από αυτές που θεωρούνται απαραίτητες. Γενικά, οι υπηρεσίες της ομοσπονδιακής κυβέρνησης των Ηνωμένων Πολιτειών οι οποίες συνεχίζουν να είναι ενεργές παρά την παύση είναι η Εθνική Μετεωρολογική Υπηρεσία και τα παρακλάδια της, οι ιατρικές υπηρεσίες των ομοσπονδιακών εγκαταστάσεων, η ταχυδρομική υπηρεσία, οι ένοπλες δυνάμεις, ο έλεγχος εναέριας κυκλοφορίας και οι φυλακές.

## Παραπομπές


Κατηγορία:Κυβέρνηση στις Ηνωμένες Πολιτείες
Νουντλ

μικρογραφία
Τα **νουντλ** (αγγλικά: */*) ή οι **νούγιες** (γαλλικά: */*) είναι ζυμαρικά και αποτελούν βασική τροφή σε πολλούς πολιτισμούς. Είναι κατασκευασμένα από ζυμάρι που δεν περιέχει διογκωτικές ύλες και γίνεται επίπεδο και κόβεται σε μία από τις ποικίλες μορφές. Παρασκευάζονται κυρίως από αλεύρι ρυζιού και σταριού, ενώ υπάρχουν κάποια είδη νουντλς που παρασκευάζονται από φασόλια. Προστίθενται επίσης αυγά και άλλα δημητριακά, προκειμένου να δώσουν διαφορετικό χρώμα ή γεύση. Ενώ οι μακριές, λεπτές λωρίδες είναι οι πιο συνηθισμένες, πολλές ποικιλίες νουντλς κόβονται σε κύματα, έλικες, σωλήνες, χορδές ή κελύφη ή αναδιπλώνονται ή κόβονται σε άλλα σχήματα. Τα νουντλς συνήθως μαγειρεύονται σε βραστό νερό, μερικές φορές με λάδι ή αλάτι. Τηγανίζονται συχνά σε πολύ λάδι. Σερβίρονται συχνά με συνοδευτική σάλτσα ή σε σούπα. Τα νουντλς μπορούν να ψύχονται για βραχυπρόθεσμη αποθήκευση ή να ξηραίνονται και να αποθηκεύονται για μελλοντική χρήση.Τα υλικά ή η προέλευση πρέπει να διευκρινίζονται όταν γίνεται συζήτηση για αυτά τα ζυμαρικά. Η λέξη προέρχεται από τη γερμανική λέξη .

Είναι τροφή φυτικής προέλευσης και προσφέρουν σημαντικές θρεπτικές ουσίες στον οργανισμό.

## Ιστορία
Τα νουντλς πρωτοεμφανίστηκαν στη Βόρεια Κίνα την περίοδο της δυναστείας του Χαν (206 π.Χ – 220 π.Χ), την εποχή που οι Κινέζοι μάθαιναν τεχνικές για την μαζική παραγωγή αλευριού. Η παλαιότερη ιστορική αναφορά των νούντλς εμφανίζεται σε ένα λεξικό από τον τρίτο αιώνα π.Χ στην Κίνα.Το φαγητό αυτό έγινε δημοφιλές και εξαπλώθηκε στην Ανατολική Ασία, ιδιαίτερα στην Ιαπωνία (η χώρα που θεωρείται ότι καταναλώνει τα περισσότερα νούντλς στον κόσμο), στην Κορέα, Ταϊλάνδη και Βιετνάμ.
μικρογραφία|Σούπα Νούντλς
Τα πρώτα κινέζικα νουντλς, όμως, δεν εμφανίζονται ως λωρίδες ζύμης - μορφοποιήθηκαν σε μικρά κομμάτια, σχηματιζόμενα από ζύμη ψωμιού, και ρίχνονται σε ένα γουόκ (wok) με βραστό νερό. Αυτό το είδος νουντλς, που ονομάζεται μιάν πιάν, εξακολουθεί να καταναλώνεται στην Κίνα.

Μια άλλη πρώιμη αναφορά των νουντλς έχει εντοπιστεί στο Ταλμούδ της Ιερουσαλήμ, που χρονολογείται από τον 5ο αιώνα μ.Χ., και ονομάστηκε ίτριουμ. Αρκετούς αιώνες αργότερα, ένα ζυμαρικό που ονομάζεται ίτριουμ από σιμιγδάλι που στεγνώνεται πριν από το μαγείρεμα, περιγράφεται από Σύριους γιατρούς.

## Βιβλιογραφία



Κατηγορία:Ζυμαρικά
Κατηγορία:Κινεζική κουζίνα
Όλμπια

Η **Όλμπια** (, σαρδηνιακά: *Terranoa*, γκαλουρική γλώσσα: *Tarranoa*) είναι Δήμος της Ιταλικής επαρχίας του Σάσσαρι στην περιφέρεια Σαρδηνία στη βόρειο Ιταλία. Την περίοδο 2005 - 2016 η Όλμπια ανήκε στην Επαρχία της Όλμπια-Τέμπιο που δημιουργήθηκε με κυβερνητικό διάταγμα (2005), ήταν η πρωτεύουσα της επαρχίας μαζί με την Τέμπιο. Η Όλμπια είναι παραθαλάσσια πόλη και στην απογραφή του Μάιου του 2018 είχε 60.345 κατοίκους. 

## Ιστορία

Στη Ρωμαϊκή αυτοκρατορία είχε το όνομα Όλμπια, άλλαξε πολλές φορές το όνομα της στη διάρκεια του Μεσαίωνα, πριν τον Φασισμό ονομαζόταν *"Τερρανόβα Παουσάνια"*, το καθεστώς επανέφερε οριστικά το όνομα Όλμπια. Αν και το όνομα είναι ελληνικής προέλευσης λόγω της Ελληνικής παρουσίας κατά τον 7ο αιώνα π.Χ., η πόλη της Όλμπια σύμφωνα με αρχαιολογικά ευρήματα ιδρύθηκε αρχικά από τους Φοίνικες. Τα αρχαιολογικά ευρήματα περιλαμβάνουν πολλά Νουράγκι και ερείπια από τη Ρωμαϊκή περίοδο. Όταν ξέσπασε ο Α΄ Καρχηδονιακός Πόλεμος η Ρωμαϊκή Δημοκρατία πολέμησε με την Καρχηδόνα και τους Σαρδηνούς κοντά στην Όλμπια, στη μάχη σκοτώθηκε ο στρατηγός Άννων. Τον Μεσαίωνα ήταν πρωτεύουσα της Δικαιοδοσίας της Γκαλούρας ενός από τα τέσσερα ανεξάρτητα κράτη που υπήρχαν στο νησί της Σαρδηνίας, ήταν επίσης σημαντικός εμπορικός Λιμένας.

## Γεωγραφία

Είναι το οικονομικό κέντρο αυτού του τμήματος του νησιού (εμπορικά κέντρα, βιομηχανία τροφίμων) και είναι πολύ κοντά σε τουριστικές περιοχές. Ήταν μία από τις διοικητικές πρωτεύουσες της επαρχίας Όλμπια-Τέμπιο, που ιδρύθηκε το 2005 και ακυρώθηκε μετά από δημοψήφισμα επτά χρόνια αργότερα. Η Όλμπια είναι ένας τουριστικός προορισμός χάρη στις θάλασσες και τις παραλίες της, αλλά και για τον μεγάλο αριθμό από τοποθεσίες πολιτιστικού ενδιαφέροντος.

## Μεταφορικά Μέσα
Η Όλμπια είναι η κύρια σύνδεση μεταξύ της Σαρδηνίας και της Ιταλικής χερσονήσου, με το αεροδρόμιο της Όλμπιας και με ένα λιμάνι. Επιπλέον εξυπηρετείται από τρένο, από λεωφορεία κτλ. 

## Κλίμα/Θερμοκρασίες
Η Όλμπια έχει Μεσογειακό κλίμα, με ήπιους χειμώνες και ζεστά καλοκαίρια. 

## Φωτογραφίες

The church of S.Paolo of Olbia, Sardinia - panoramio.jpg|Εκκλησία στην Όλμπια
Isola di tavolara.jpg|Παραλία στην Όλμπια
Biblioteca comunale di Olbia - panoramio.jpg|Βιβλιοθήκη στην Όλμπια
Sardinia, Olbia, Basilica di San Simplico.jpg|Βασιλική του Αγίου Σιμπλίκο
Sardinia, Olbia, Municipio (town hall).jpg|Δημαρχείο


## Παραπομπές
 		


## Εξωτερικοί σύνδεσμοι

*Δήμος της Όλμπια (Στα Ιταλικά)
*Η πόλη της Όλμπια
*Όλμπια

Κατηγορία:Πόλεις της Σαρδηνίας
Κατηγορία:Δήμοι της Επαρχίας του Σάσσαρι
Καλλίπολη Απουλίας

Η **Καλλίπολη** είναι παραθαλάσσια πόλη στην νότια Ιταλία και διοικητικό κέντρο της επαρχίας Λέτσε, στην Απουλία. Τον Αύγουστο του 2017, η Καλλίπολη έφτανε τους 20,604 κατοίκους.

## Ιστορία
Σύμφωνα με μύθο, η πόλη ιδρύθηκε στην αρχαιότητα από τον Ιδομενέα της Κρήτης. Πιθανότατα ήταν ένας οικισμός των Μεσσαπίοιων. Ιστορικά, αυτό που είναι γνωστό είναι ότι η πόλη Καλλίπολη ήταν πόλη της Μεγάλης Ελλάδας, η οποία κυβέρνησε σε μια μεγάλη περιοχή, συμπεριλαμβανομένου του σημερινού Πόρτο Κεσαρέο. Το 265 π.Χ. συμπαραστάθηκε με τον Πύρρο της Ηπείρου μαζί με την πόλη του Τάραντα κατά της αρχαίας Ρώμης, υποφέροντας μια ήττα που την μετάτρεψε σε μια ρωμαϊκή αποικία.
[thumb|[Ξυλογραφία του λιμανιού της Καλλιπόλης το 1899|alt=|left]]
Στις αρχές του Μεσαίωνα, πιθανότατα καταλήφθηκε από τους Βανδάλους και τους Γότθους. Αργότερα ανακατασκευάστηκε από τους Βυζαντινούς, εποχή που η Καλλίπολη έζησε μια οικονομικά και κοινωνικά ανθηρή περίοδο λόγω της γεωγραφικής του θέσης. Αργότερα ανήκε στους Ρωμαίους παπάδες και ήταν κέντρο κατά των ελληνικών μοναστικών εντολών.

Το 1268 πολιορκήθηκε από τον Κάρολο τον Ανδεγαυό, προκαλώντας πολλούς κατοίκους να εγκαταλείψουν την πόλη. Η πόλη αναδημιουργήθηκε γύρω στο 1300, υπό τη κυριαρχία του πριγκηπάτου του Τάραντα. Το 1484 οι Βενετοί προσπάθησαν να την καταλάβουν, αλλά χωρίς αποτελέσμα.

Ο βασιλιάς Φερδινάνδος Α΄ των Δύο Σικελιών ξεκίνησε την κατασκευή του λιμανιού, το οποίο τον 18ο αιώνα έγινε η μεγαλύτερη αγορά ελαιολάδου στη Μεσόγειο.

## Γεωγραφία
Η πόλη βρίσκεται στον κόλπο του Τάραντος, στο Ιόνιο Πέλαγος, στη δυτική ακτή της χερσονήσου Σαλέντο. Η πόλη Καλλίπολη χωρίζεται σε δύο μέρη, την σύγχρονη και την παλιά πόλη. Η νέα πόλη περιλαμβάνει όλα τα νεώτερα κτίρια συμπεριλαμβανομένου ενός ουρανοξύστη. Η παλιά πόλη βρίσκεται σε ένα ασβεστολιθικό νησί, που συνδέεται με την ηπειρωτική χώρα με μια γέφυρα χτισμένη τον 16ο αιώνα.

## Μεταφορικά Μέσα
Το πιο κοντινό αεροδρόμιο βρίσκεται στο Μπρίντιζι, περίπου 88 χιλιόμετρα από την πόλη. Διαθέτει τρένο , λεωφορεία και τρόλεϊ.

## Κλίμα/Θερμοκρασίες

## Αδελφοποιήσεις
Η Καλλίπολη είναι αδελφοποιημένη με τις παρακάτω πόλεις:
* Μονφαλκόνε, Φρίουλι-Βενέτσια Τζούλια, Ιταλία
* Κατάνια, Σικελία, Ιταλία

## Πηγές
* Αγγλική σελίδα της βικιπαίδειας σχετικά με την Καλλίπολη

Κατηγορία:Πόλεις της Απουλίας
Τανγκ Τσουν Μαν

O **Τανγκ Τσουν Μαν** (κινέζικα:鄧俊文, αγγλικά:*Tang Chun Man*, γενν. στις 20 Μαρτίου 1995) είναι αθλητής της αντιπτέρισης από το Χονγκ Κονγκ. Ξεκίνησε να παίζει αντιπτέριση σε ηλικία επτά ετών και έγινε μέλος της εθνικής ομάδας σε ηλικία 18 ετών. Κέρδισε τον πρώτο του τίτλο σε διεθνή διοργάνωση το 2016 στο Chinese Taipei Masters, με συμπαίχτρια την Τσε Γινγκ Σουέτ. 

## Παραπομπές


## Εξωτερικοί σύνδεσμοι
* 

Κατηγορία:Αθλητές της αντιπτέρισης από το Χονγκ Κονγκ
Κατηγορία:Αθλητές στους Ασιατικούς Αγώνες 2014
Κατηγορία:Αθλητές στους Ασιατικούς Αγώνες 2018
Κλείστρο φωτογραφικής μηχανής

μικρογραφία|Κλείστρο φωτογραφικής μηχανής
Το **κλείστρο** είναι ένα μηχανικό σύστημα που καθορίζει για πόσο χρόνο θα περνά φως μέσα από τον φακό, για να φτάσει και να επηρεάσει το φιλμ. Η ακρίβεια που έχει στους χρόνους και ο αριθμός των ταχυτήτων που έχουν, είναι τα βασικότερα στοιχεία στην κατασκευή και στην ποιότητα των κλείστρων και είναι εκείνα, που καθορίζουν και την τιμή τους.Τα περισσότερα κλείστρα έχουν ορισμένους χρόνους για τον ανοιγοκλείσιμό τους.

Τα είδη των κλείστρων είναι:

## 1)Το μεταλλικό κλείστρο μέσα στον φακό

Βρίσκεται μέσα στα στοιχεία, που αποτελούν τον φακό, και είναι φτιαγμένο από λεπτές μεταλλικές λεπίδες, που συνδέονται μεταξύ τους και ανοιγοκλείνουν ταυτόχρονα.

Τα κλείστρα αυτά είναι πολύπλοκα στην κατασκευή τους, και αποτελούνται από συστήματα γραναζιών και ελατηρίων, που συνδυάζονται για να μας δώσουν την κατάλληλη ταχύτητα.Στις περισσότερες ερασιτεχνικές μηχανές, το κούρδισμα του κλείστρου γίνεται τη στιγμή, που γυρίζουμε τον μοχλό για να προχωρήσει το φιλμ στη μηχανή.

### Πλεονεκτήματα

# Μπορούν και συγχρονίζονται σε όλες σχεδόν τις ταχύτητες με το φλας (με λάμπες ή ηλεκτρονικό),το οποίο είναι πολύ βασικό ιδιαίτερα στο ρεπορτάζ.
# Δεν δημιουργούν παραμόρφωση του ειδώλου, όταν φωτογραφίζουμε θέματα που κινούνται.

### Μειονεκτήματα

# Ο περιορισμός, εξαιτίας της κατασκευής τους, στο να πετύχουμε χρόνους μικρότερους από 1/500 του δευτερολέπτου.
# Δεν μπορούμε να αλλάξουμε φακούς, μιας και το κλείστρο βρίσκεται μέσα στο φακό.

## 2)Το επίπεδο κλείστρο
Αποτελείται από ένα πάνινο ρολό με μία σχισμή σε ένα σημείο του, που το πλάτος της είναι μεταβλητό.Το ρολό αυτό πολλές φορές το αποκαλούμε "ριντώ", και μπορούμε να το παρομοιάσουμε με το ρολό των παραθύρων.

Τοποθετείται σχεδόν σε επαφή με το φωτοευαίσθητο υλικό και όταν ελευθερώσουμε το ελατήριο, που το συγκρατεί, τότε η σχισμή κινείται μπροστά από το φιλμ και τυλίγεται από την άλλη πλευρά.Έτσι το φιλμ δεν εκτίθεται ολόκληρο στο φως.

### Παλαιότερα επίπεδα κλείστρα
Τα παλαιότερα επίπεδα κλείστρα είχαν στο ριντώ, σχισμές κομμένες σε διάφορες αποστάσεις και με διαφορετικό πλάτος η κάθε μία. Με αυτόν τον τρόπο για να βγάλουμε μια ορισμένη ταχύτητα κουρδίζαμε το κλείστρο μόνο μέχρι τη στιγμή που θέλαμε να το χρησιμοποιήσουμε.

### Σύγχρονα επίπεδα κλείστρα
Είναι φτιαγμένα από δύο τμήματα, τα οποία είναι ανεξάρτητα μεταξύ τους, που το ένα ακολουθεί το άλλο.Στην επαναφορά του ριντώ με το κούρδισμα τα δύο αυτά τμήματα ενώνονται έτσι ώστε δεν υπάρχει κίνδυνος να φωτιστεί το φιλμ.

## Βιβλιογραφία
*"Φωτογραφική τεχνική"*, Άλκης Ξ. Ξανθάκης, καθηγητής φωτογραφίας, Εκδόσεις:ΗΒΟΣ

Κατηγορία:Φωτογραφική μηχανή
Φρειδερίκος του Ίζενμπεργκ

Ο **Φρειδερίκος**, γερμ. Friedrick (1193 - 15 Νοεμβρίου 1226) από τον Οίκο της Άλτενα ήταν κόμης της Άλτενα και του Ίζενμπεργκ.

## Βιογραφία
Ήταν ο δευτερότοκος γιος του Άρνολντ, κόμη της Άλτενα και του Ίζενμπεργκ και της Ματθίλδης, κόρης του Φλόρις Γ΄, κόμη της Ολλανδίας.

Το οικογενειακό κάστρο του ήταν στο Ίζενμπεργκ, κοντά στο Χάτινγκεν της Ρηνανίας-Βεστφαλίας. Ήταν ηγετική μορφή στην αντιπαράθεση, που είχαν οι ευγενείς της Βεστφαλίας με τις επιθετικές πολιτικές τού Ένγκελμπερτ Β΄, αρχιεπισκόπου της Κολωνίας. Το 1225 οι ευγενείς έκαναν Συνέλευση στο Ζοστ, όπου ο Φρειδερίκος συνάντησε τον εξάδελφο του πατέρα του, Ένγκελμπερτ Β΄ με σκοπό να συμφωνήσουν για την επιτροπεία (Vogtei) του αββαείου του Έσσεν. Ο Φρειδερίκος κατηγορήθηκε ότι εισέπραττε τα έσοδα για δικό του όφελος προς βλάβη και προσβολή του αββαείου· δεν κατέληξαν σε συμφωνία.

Κατά την επιστροφή τους από το Ζοστ προς την Κολωνία, ο Φρειδερίκος σχεδίασε ενέδρα· έτσι στους πρόποδες τού Γκέβελσμπεργκ, μεταξύ Χάγκεν και Σβελμ, το απόγευμα της 7ης Νοεμβρίου 1225 ο Ένγκελμπερτ Β΄ σκοτώθηκε. Δεν είναι ιστορικά σαφές αν ο φόνος ήταν σκόπιμος ή ο αρχιεπίσκοπος σκοτώθηκε ακούσια κατά την αψιμαχία. Οι νεότεροι μελετητές θεωρούν, ότι ο σκοπός τού Φρειδερίκου ήταν να τον κρατήσει σε "ιπποτική αιχμαλωσία" και να τον ελευθερώσει, όταν ο Ένγκελμπερτ Β΄ υπέκυπτε στα αιτήματα των ευγενών. Αυτό συμφωνεί με τα ήθη της μεσαιωνικής φεουδαρχίας.

## Οικογένεια
Νυμφεύτηκε π. το 1210 στη Σοφία του Λίμπουργκ, κόρη του Βάλεραν Γ΄, δούκα του Λίμπουργκ και είχε τέκνα:
* Ντήτριχ Α΄, κόμης της Άλτενα και του Ίζενμπεργκ, πρώτος κόμης του Λίμπουργκ επί του Λέννε
* Φρειδερίκος πριν το 1220-μετά το 1243
* Ελισάβετ πριν το 1220-μετά το 1275
* Σοφία πριν το 1222-μετά το 1275, παντρεύτηκε τον Ερρίκο Γ΄ του Φόλμενσταϊν
* Αγνή πριν το 1228-μετά το 1282, παντρεύτηκε τον Μπούρχαρντ Γ΄ του Μπρόιχ
* μία κόρη, παντρεύτηκε τον Ιωάννη Α΄ κόμη του Σπόνχαϊμ-Στάρκενμπουργκ.

## Παραπομπές


## Πηγές
* Harm Klueting: "'Daß sie ein Abspliß von der Grafschaft Mark ist, daran ist kein Zweifel'": Die Grafschaft Limburg vom 13. bis zum 19 Jahrhundert", in: Jahrburch des Vereins für Orts-und Heimatkunde in der Grafschaft Mark 93/93 (1995), pp 63–126.

Κατηγορία:Οίκος του Λιμβούργου-Στίρουμ
2019 (αριθμός)

Το **2019** *(Δύο χιλιάδες δέκα εννέα)* είναι ο φυσικός αριθμός μετά το 2018 και πριν από το 2020

## Ιδιότητες
* Είναι περιττός αριθμός καθώς δεν διαιρείται ακριβώς με το 2.
* Είναι αριθμός που αποτελείται από 4 διαιρέτες: 1, 3, 673, 2019. Δεδομένου ότι το άθροισμα των διαιρετών του (εξαιρουμένου του ίδιου αριθμού) είναι 677 

## Εξωτερικοί σύνδεσμοι

* OEIS - 2019 - Online Encyclopedia of Integer Sequences
* Number 2019 - bikubik.com

Κατηγορία:Σύνθετοι αριθμοί
Φιλιππούπολη (αποσαφήνιση)

Ο όρος **Φιλιππούπολη** μπορεί να αναφέρεται σε:

* Φιλιππούπολη, πόλη στη Βουλγαρία.
* Επαρχία Φιλιππούπολης, επαρχία στη νότια Βουλγαρία.
Νυχτερινά, Op. 55 (Σοπέν)

Τα **Nocturnes, Op. 55** είναι δύο νυχτερινά του Φρεντερίκ Σοπέν, που γράφτηκαν μεταξύ το 1842 και το 1844 και που δημοσιεύτηκαν πρώτη φορά το 1844. Το πρώτο διαρκεί περίπου 5 λεπτά και είναι γραμμένο σε Φα ελάσσονα, με τέμπο *andante*, 4/4. Μερικοί εκ των μεγαλύτερων πιανιστών το έχουν ερμηνεύσει, όπως ο Βλαντίμιρ Χόροβιτς, το 1968, στην πρώτη του τηλεοπτική εμφάνιση. Το δεύτερο μέρος διαρκεί περίπου 7 λεπτά και είναι γραμμένο σε Μι ύφεση μείζονα, με τέμπο *lento sostenuto*, 12/8. 

## Παραπομπές


## Εξωτερικοί σύνδεσμοι
* [Nocturnes, Op. 55](https://imslp.org/wiki/Nocturnes,_Op.55_(Chopin,_Frederic)) στο IMSLP.org

*55
Κατηγορία:Συνθέσεις του 1844
Κατηγορία:Συνθέσεις σε Φα ελάσσονα
Κατηγορία:Συνθέσεις σε Μι ύφεση μείζονα
Κατηγορία:Μουσική με αφιέρωση
Επετηρίς μεταφρασιολογίας

**Επετηρίς μεταφρασιολογίας: Μελέτες πάνω στη θεωρία, πρακτική και διδακτική της μετάφρασης** *(πολωνικά: Rocznik Przekładoznawczy. Studia nad teorią, praktyką i dydaktyką przekładu)* είναι ένα επτιστημονικό περιοδικό ομότιμης αναθεώρησης το οποίο δημοσιεύεται κάθε χρόνο υπό την αιγίδα του Πανεπιστημίου του Νικολάου Κοπερνίκου στο Τόρουν (UMK). Το περιοδικό καλύπτει το επιστημονικό πεδίο της μεταφρασιολογίας εστιάζοντας στην έρευνα ποίκιλων θεμάτων που σχετίζονται με τη θεωρία, πρακτική και διδακτική της μετάφρασης. Ο κύριος στόχος του περιοδικού είναι να υπάρχει μια πλατφόρμα ανταλλαγής ιδεών ανάμεσα στους μελετητές και πρακτικούς της μετάφρασης. Κάθε τεύχος αποτελείται από τα τρία μέρη:

* Άρθρα και μελετήματα
* Μεταφράσεις
* Varia /Διάφορα/

Η συντακτική ομάδα αποτελείται από αντιπροσώπους διαφόρων νεοφιλολογιών (αγγλικής, γερμανικής, γαλλικής, σλαβικής, ελληνικής). Πρωτοεκδόθηκε το 2005. Προς το παρόν έχουν δημοσιευτεί 13 τεύχη τα οποία είναι διαθέσιμα είτε σε έντυπη είτε σε ηλεκτρονική μορφή στον ιστοτόπο της Ακαδημαϊκης Πλατφόρμας των Περιοδικών του UMK.

## Παραπομπές


## Εξωτερικοί σύνδεσμοι
* Η επίσημη ιστοσελίδα του περιοδικού
* Η πλατφόρμα με όλα τα τεύχη σε μορφή pdf

Κατηγορία:Ομότιμη αναθεώρηση
Κατηγορία:Μετάφραση
Κατηγορία:Επιστήμες και τεχνολογία στην Πολωνία
Κατηγορία:Τόρουν
Ντήτριχ της Άλτενα-Ίζενμπεργκ

Ο **Ντίτριχ**, γερμ. Dietrich (πριν το 1215 - 1301) από τον Οίκο της Άλτενα ήταν κόμης του Λίμπουργκ κατά το β΄ ήμισυ του 13ου αι.

## Βιογραφία
Ήταν ο πρωτότοκος γιος του Φρειδερίκου, κόμη της Άλτενα & του Ίζενμπεργκ και της Σοφίας, κόρης του Βάλεραν Γ΄, κόμη του Λίμπουργκ.

Ο πατέρας του εισέπραττε τις προσόδους του αββαείου του Έσσεν και όταν ο Ένγκελμπερτ Β΄, αρχιεπίσκοπος της Κολωνίας διαμαρτυρήθηκε, ο Φρειδερίκος με ενέδρα προσπάθησε να τον αιχμαλωτίσει. Όμως στην αψιμαχία ο Ένγκελμπερτ Β΄ θανατώθηκε και ο βασιλιάς της Γερμανίας κατάσχεσε τις κομητείες τού Φρειδερίκου, ο οποίος αιχμαλωτίστηκε από τους κατοίκους της Κολωνίας και βασανίστηκε έως θανάτου.

Έτσι ο Ντίτριχ δεν κληρονόμησε κάτι από τον πατέρα του. Με τη στρατιωτική βοήθεια του θείου του Ερρίκου Δ΄, δούκα του Λίμπουργκ ανέκτησε ένα μικρό τμήμα των εδαφών του πατέρα του. Έκτισε τα κάστρα του Χοενλίμπουργκ (Hohenlimburg) και του Νέου Ίζενμπουργκ (Neue Isenburg). Το δεύτερο σύντομα το κατέλαβαν οι κόμητες του Λα Μαρκ· ο Ντίτριχ έλαβε τον τίτλο του κόμη του Λίμπουργκ.

## Οικογένεια
Νυμφεύτηκε την Αδελαϊδα κόμισσα του Ζάυν, κόρη του Ιωάννη Α΄ του Σπάνχαϊμ και της Αδελαΐδας της Άλτενα και είχε τέκνα:
* Ιωάννης Α΄ πριν το 1246-πριν το 1277, κόμης του Λίμπουργκ
* Ελισάβετ πριν το 1253-1311, παντρεύτηκε τον Ερρίκο του Βίλντενμπουργκ
* Σοφία γενν. πριν το 1253, παντρεύτηκε τον Μπέρτχολντ ΣΤ΄ του Μπούρεν, μαρεσάλη της Βεστφαλίας
* Αδελαΐδα πριν το 1253-μετά το 1266, παντρεύτηκε τον Αλβέρτο Β΄, ιππότη του Χέρντε
* Έμπερχαρντ Α΄ πριν το 1271-μετά το 1304, κόμης του Λίμπουργκ

## Παραπομπές


## Πηγές
* Genealogische Handbuch des Adels, Gräfliche Häuser A Band II, 1955;
* W. Gf v. Limburg Stirum, "Stamtafel der Graven van Limburg Stirum", 's Gravenhage 1878;

Κατηγορία:Οίκος του Λιμβούργου-Στίρουμ
Τέλντε

Το **Τέλντε** είναι Ισπανική πόλη και επαρχία που βρίσκεται στο νησί Γκραν Κανάρια τις περιφέρειας των Κανάριων Νήσων.

Είναι ο δεύτερος πολυπληθέστερος οικισμός του νησιού με 102,170 κατοίκους. Είναι η παλαιότερη και η πρώτη πρωτεύουσα των Κανάριων Νήσων, ιδρυμένη πριν το 1351. Επίσης απέχει περίπου μόλις 4 χιλιόμετρα από την θάλασσα.

## Ιστορία
Πριν κατακτηθεί από τους Ισπανούς κατοικούσαν εκεί πάνω από 14,000 αυτόχθονοι άνθρωποι, δηλαδή ιθαγενείς. Η ιστορική παλιά πόλη του Τέλντε είναι ιδιαίτερα δημοφιλής στους τουρίστες.

## Οικονομία
Στο παρελθόν, το Τέλντε ήταν μια γεωργική κοινότητα, με τις κυριότερες καλλιέργειες να είναι ζαχαροκάλαμα, αμπελώνες, μπανάνες και ντομάτες. Σήμερα η γύρω περιοχή του Τέλντε είναι αρκετά βιομηχανοποιημένη, καθιστώντας το βιομηχανικό κέντρο του νησιού.

## Κλίμα/Θερμοκρασίες
Το Τέλντε έχει ένα μέτριο κλίμα ερήμου.

## Φωτοθήκη


File:Telde 2016 11.jpg|
File:Telde 2016 01.jpg|
File:Telde 2016 02.jpg|
File:Telde 2016 12.jpg|
File:Telde 2016 03.jpg|
File:Telde 2016 06.jpg|


## Παραπομπές


## Εξωτερικοί σύνδεσμοι
* 

Κατηγορία:Πόλεις της Ισπανίας
Κατηγορία:Κανάριες νήσοι
W (τηλεοπτική σειρά)

W (χάνγκουλ: 더블유; RR: '**[[Deobeulyu]]**') είναι μια νοτιοκορεάτικη τηλεοπτική σειρά, με πρωταγωνιστές τους Λι Τζονγκ-σουκ και Χαν Χιο-τζου.

Αποτελούμενη από 16 επεισόδια, μεταδιδόταν κάθε Τετάρτη και Πέμπτη στις 22:00 (KST) στο κανάλι MBC από τις 20 Ιουλίου έως τις 14 Σεπτεμβρίου 2016. Το *W* επικεντρώνεται στη σύγκρουση δύο κόσμων, του πραγματικού και του φανταστικού κόσμου μέσα σε ένα webtoon, απ'όπου πάρθηκε και ο τίτλος της σειράς.

Η σειρά τιμήθηκε για το μοναδικό σενάριο και βγήκε πρώτη στο Πίνακα Δύναμης Περιεχομένου στην πρώτη εβδομάδα της. Έλαβε τηλεθέαση του ύψους του 11.63%, έχοντας το μεγαλύτερο μερίδιο τηλεθέασης στην ώρα μετάδοσης της για όλη τη περίοδο προβολής.

## Παραπομπές


Κατηγορία:Νοτιοκορεατικές τηλεοπτικές σειρές
Κοίτασμα του Πρίνου

250px|μικρογραφία|Οι εξέδρες το 1982
Το **κοίτασμα του Πρίνου** βρίσκεται στο Βόρειο Αιγαίο, ανάμεσα στη Θάσο και την Καβάλα. Στις 6 Δεκεμβρίου 1971 πραγματοποιείται η πρωτη, μα άκαρπη, γεώτρηση. Την 1η Φεβρουαρίου 1974, η ερευνητική γεώτρηση «ΠΡΙΝΟΣ-1» ανακαλύπτει το κοίτασμα «ΠΡΙΝΟΣ» με δοκιμαστική ροή 2950 βαρέλια την ημέρα αργού πετρελαίου. Τα συνολικά αποδεδειγμένα αποθέματα του πετρελαϊκού πεδίου του Πρίνου είναι περίπου 90 εκατομμύρια βαρέλια (12 × 106 τόνοι) και η παραγωγή επικεντρώνεται σε 1.900 βαρέλια ημερησίως (300 m3 / d). Τον Αύγουστο του 1996, είχε βρεθεί το 1994, πραγματοποιείται ανάπτυξη του κοιτάσματος του. Αρχίζει η παραγωγή που καλύπτει το 20% περίπου της συνολικής παραγωγής αργού πετρελαίου. Τον Γενάρη του 2016 υπερδιπλασιάζεται η παραγωγή στα 3χιλ βαρέλια.

## Παραγωγή

## Παραπομπές


Κατηγορία:Ελλάδας γεωγραφία-επέκταση
Κατηγορία:Ενέργεια στην Ελλάδα
Δάρδανοι Τρωάδας

Οι **Δαρδανοί**, κατά τα σωζόμενα γραπτά, ήταν ένας λαός στενά συνδεδεμένος με τους Τρώες, ή ένα τρωικό φύλο, που κατοικούσε στη βορειοδυτική Ανατολία. Οι Δαρδανοί πήραν το όνομά τους από τον Δαρδάνο, τον μυθικό ιδρυτή της Δαρδανίας. Ο Όμηρος κάνει σαφή διάκριση μεταξύ των Τρώων και των Δαρδανών.

## Προέλευση
Οι εθνοτικές συγγένειες των Δαρδανών και των Τρώων και η φύση της γλώσσας τους παραμένουν ένα μυστήριο. Τα ερείπια της υλικής τους κουλτούρας αποκαλύπτουν στενούς δεσμούς με τις άλλες ομάδες της Ανατολίας, τους Θράκες και τους Έλληνες. Ο Όμηρος γράφει ότι η ελίτ ήταν μικτή, αλλά κυρίως ελληνική και οι Ρωμαίοι τους θεωρούσαν Έλληνες. Τα αρχαιολογικά ευρήματα από την Τρωάδα που χρονολογούνται από την εποχή του χαλκού δείχνουν εντυπωσιακή ομοιότητα με αρχαιολογικά ευρήματα γνωστά από την ίδια εποχή στη Μουντενία και τη Μολδαβία και υπάρχουν και άλλα ίχνη που υποδηλώνουν στενούς δεσμούς μεταξύ της Τρωάδας και της περιοχής των Καρπαθίων. Οι αρχαιολόγοι έχουν δηλώσει ότι το ύφος κάποιων κεραμικών αντικειμένων δείχνουν ότι αυτά τα αντικείμενα εισήχθησαν στην Τρωάδα από τους Καρπαθο-Δουνάριους αποίκους.

Κατηγορία:Τρωάδα
Γιώργος Ακοκαλίδης

Ο **Γιώργος Ακοκαλίδης** (αλλιώς **Ακόκ**, γενν. 1946) είναι Έλληνας γελοιογράφος, δημιουργός κόμικς και γραφίστας.

## Βιογραφικό
Γεννήθηκε στη Θεσσαλονίκη και σπούδασε γραφικές τέχνες. Πολιτικές γελοιογραφίες του έχουν δημοσιευτεί στις εφημερίδες Θεσσαλονίκη, Εγνατία, Ελεύθερη Γνώμη, Ποντίκι, Αγγελιοφόρος και Μακεδονία. Ασχολήθηκε επίσης με την εικονογράφηση βιβλίων, μεταξύ των οποίων και παιδικών, ενώ έχει εκδώσει και 3 άλμπουμ με γελοιογραφίες του. Έχει φτιάξει επίσης τα κοστούμια και τα σκηνικά για διάφορες θεατρικές παραστάσεις.

Στις αρχές της δεκαετίας του ογδόντα ξεκίνησε να συνεργάζεται με τον Τάσο Αποστολίδη στη διασκευή σε κόμικς των κωμωδιών του Αριστοφάνη. Με τον Τάσο Αποστολίδη συνεργάστηκε ξανά στο graphic novel *Ομήρου Οδύσσεια*, το 2011 -12. Είχε κάνει επίσης την εικονογράφηση σε δύο μυθιστορήματα και μια νουβέλα του Κρίτωνα Σαλπιγκτή. Τα δύο πρώτα ήταν στη σειρά «*Ο Πουρός ΗΡΩΣ*», που εκδόθηκαν το 1991 και το 1994 και παρωδούσαν την ελληνική πολιτική σκηνή και τον Μικρό Ήρωα, ενώ η νουβέλα ήταν το «Τελευταίο Δρομολόγιο», το 2012.

Έχει βραβευθεί σε διάφορες εκθέσεις γελοιογραφίας και κόμικς, τόσο στην Ελλάδα όσο και στο εξωτερικό.

## Παραπομπές


Κατηγορία:Έλληνες γελοιογράφοι
Κατηγορία:Έλληνες εικονογράφοι
Κατηγορία:Έλληνες σκιτσογράφοι
Κατηγορία:Έλληνες δημιουργοί κόμικς
Νυχτερινά, Op. 62 (Σοπέν)

Τα **Nocturnes, Op. 62** είναι δύο νυχτερινά του Φρεντερίκ Σοπέν, που γράφτηκαν και  κυκλοφόρησαν το 1846. Τα δύο αυτά νυχτερινά είναι αφιερωμένα στην Ρ. ντε Κοννερίτζ. Τα νυχτερινά αυτά είναι μία από τα τελευταία έργα του Σοπέν. Το πρώτο νυχτερινό είναι γραμμένο Σι μείζονα, με τέμπο *andante*, 4/4. Το δεύτερο νυχτερινό είναι γραμμένο σε Μι μείζονα, με τέμπο *lento*, 4/4. Περίπου και τα δύο μαζί, διαρκούν 12 λεπτά. 

## Παραπομπές


## Εξωτερικοί σύνδεσμοι
* [Nocturnes, Op. 62](https://imslp.org/wiki/Nocturnes_Op.62_(Chopin,_Frederic)) στο IMSLP.org

*62
Κατηγορία:Συνθέσεις του 1846
Κατηγορία:Συνθέσεις σε Σι μείζονα
Κατηγορία:Συνθέσεις σε Μι μείζονα
Κατηγορία:Μουσική με αφιέρωση
Γιουρίκα

Η **Γιουρίκα** (αγγλικά: Eureka) είναι η κυριότερη πόλη και έδρα της κομητείας Χάμπολτ στην περιφέρεια της Βόρειας ακτής της πολιτείας της Καλιφόρνιας, στις ακτές του Ειρηνικού Ωκεανού μεταξύ τού κόλπου τού Σαν Φρανσίσκο και των συνόρων του Όρεγκον. Η πόλη βρίσκεται στην κεντρική οδική αρτηρία 101 (U.S. Route 101) των ΗΠΑ, στις όχθες του Κόλπου Χάμπολτ, σε απόσταση 430 χλμ βόρεια τού Σαν Φρανσίσκο (μέσω US-101) και 160 χλμ νότια των συνόρων του Όρεγκον. Κατά την απογραφή τού 2010, ο πληθυσμός της πόλης ήταν 27.191 κάτοικοι, ενώ ο πληθυσμός της ευρύτερης περιοχής της Γιουρίκα ήταν 45.034.

Οι πρώτοι άποικοι έφτασαν στην περιοχή γύρω στο 1850, ενθουσιασμένοι από την φύση της, τής έδωσαν το όνομα Γιουρίκα από την αρχαία ελληνική ρηματική φράση «εύρηκα - εύρηκα».

## Συλλογή φωτογραφιών

Αρχείο:Eureka California Illustrated Map1902.jpg|alt=Εικονογραφημένος χάρτης της Γιουρίκα (1902)|Εικονογραφημένος χάρτης της Γιουρίκα (1902)
Αρχείο:Eureka Old Town and Clock.jpg|alt=Η ιστορική παλιά πόλη της Γιουρίκα|Η ιστορική παλιά πόλη της Γιουρίκα
Αρχείο:Booklegger Eureka.jpg|alt=Βιβλιοπωλείο στην παλιά πόλη|Βιβλιοπωλείο στην παλιά πόλη
Αρχείο:Woodley Island Marina - panoramio.jpg|alt=Ο μικρός λιμένας της νήσου Woodley|Ο μικρός λιμένας της νήσου Woodley
Αρχείο:Vance Hotel-2017 Eureka CA.jpg|alt=Ξενοδοχείο στη Γιουρίκα|Ξενοδοχείο στη Γιουρίκα
Αρχείο:Humboldt Botanical Garden - Eureka, California - DSC02574.JPG|alt=Βοτανικός κήπος|Βοτανικός κήπος


## Σημειώσεις


## Παραπομπές


## Βιβλιογραφία

*  Pamela F. Service, Raymond W. Hillman, (2001). «Eureka and Humboldt County, California», Εκδότης: Arcadia Publishing, 2001, σ.σ. 128, , από books.google.gr. Ανακτήθηκε 14/01/2019. Περιέχει πάνω από 200 ασπρόμαυρες φωτογραφίες της περιοχής της Γιουρίκα.

Κατηγορία:Πόλεις της Καλιφόρνια
Κατηγορία:Έδρες κομητειών της Καλιφόρνια
Κατηγορία:Πόλεις στην κομητεία Χάμπολτ της Καλιφόρνια
Καλιστόγκα

Η **Καλιστόγκα** (αγγλικά: Calistoga) είναι πόλη στην κομητεία Νάπα της πολιτείας της Καλιφόρνια των ΗΠΑ. Στην απογραφής του 2010, ο πληθυσμός ήταν 5.155 κάτοικοι. Η πόλη καταλαμβάνει 6,73 χλμ2.

## Παραπομπές


Κατηγορία:Πόλεις της Καλιφόρνια
Κατηγορία:Πόλεις στην κομητεία Νάπα της Καλιφόρνια
Σαν Τζασίντο

Το **Σαν Τζασίντο** (αγγλικά: San Jacinto) είναι μία από τις παλαιότερες πόλεις στην κομητεία Ρίβερσαϊντ στις νότιες περιοχές της πολιτείας της Καλιφόρνια των ΗΠΑ, κοντά στα σύνορα με το Μεξικό. Στην απογραφή του 2010 είχε 44.199 κατοίκους. Η πόλη καταλαμβάνει 67,6 χλμ2.

Η περιοχή εξερευνήθηκε από τους Ισπανούς το 1770. Η πόλη ιδρύθηκε το 1870 και επίσημα ενσωματώθηκε στις 20 Απριλίου 1888, την ίδια χρονιά που έφτασε και ο σιδηρόδρομος στην πόλη.

## Παραπομπές


Κατηγορία:Πόλεις της Καλιφόρνια
Κατηγορία:Πόλεις στην κομητεία Ρίβερσαϊντ της Καλιφόρνια
Νυχτερινό σε Μι ελάσσονα, Op. posth. 72 (Σοπέν)

To **Nocturne σε Μι ελάσσονα, Op. posth. 72** είναι ένα νυχτερινό του Φρεντερίκ Σοπέν, που γράφτηκε το 1827. Αυτό ήταν το πρώτο νυχτερινό του Σοπέν, αν και στον κατάλογο των νυχτερινών του, βρίσκεται 19ο. Το εν λόγω νυχτερινό δημοσιεύτηκε το 1855. Συνολικά το έργο διαθέτει 57 μέτρα, και είναι γραμμένο σε τέμπο andante, στα 69 bpm, 4/4.

Σύμφωνα με τον Κάσιμιρ Βιερζίνσκι, βιογράφο του συνθέτη, ο Σοπέν, δεν ήταν ευχαριστημένος από το αποτέλεσμα του έργου, για αυτό κιόλας, δεν κυκλοφόρησε ποτέ όσο ήταν ο συνθέτης εν ζωή. Το κομμάτι διαρκεί περίπου 5 λεπτά. Επίσης, έχει συμπεριληφθεί σε μερικές ταινίες, όπως το *Star Trek: Voyager* και το *The Secret Garden*.

## Εξωτερικοί σύνδεσμοι
* Recording at musopen.com
* [Nocturne σε Μι ελάσσονα, Op. posth. 72](https://imslp.org/wiki/Nocturne,_Op.72_No.1_(Chopin,_Frederic)) στο IMSLP.org

*72
Κατηγορία:Συνθέσεις του 1827
Κατηγορία:Συνθέσεις σε Μι ελάσσονα
Νυχτερινό σε Ντο δίεση ελάσσονα, Op. posth. (Σοπέν)

Το **Νυχτερινό σε Ντο δίεση ελάσσονα, Op. posth.**, *Lento con gran espressione*, P 1, No. 16, KKIVa/16, είναι ένα νυχτερινό του Φρεντερίκ Σοπέν, που γράφτηκε το 1830 και δημοσιεύτηκε πρώτη φορά το 1870. Το έργο αυτό είναι αφιερωμένο στη Λουντβίκα Σοπέν, τη μεγαλύτερη αδελφή του, έχοντας γράψει: «Στην αδελφή μου, σαν άσκηση, πριν ξεκινήσω το δεύτερο κονσέρτο μου». Κυκλοφόρησε πρώτη φορά, 27 χρόνια μετά τον θάνατο του συνθέτη, και η παραπάνω συμπληρωματική ονομασία, του δόθηκε λόγω του τέμπο του, ενώ κάποιες φορές ονομάζεται και *Reminiscence*.   

Αξιοσημείωτη είναι μία ιστορία που το αφορά κι έγινε την περίοδο του Δευτέρου Παγκοσμίου Πολέμου, όταν η Νατάλια Καρπ, επιζών του Ολοκαυτώματος, το έπαιξε στον διοικητή του στρατοπέδου, Άμον Γκετ, κι εκείνος εντυπωσιασμένος, της χάρισε τη ζωή. Το έργο, επίσης, ακούγεται και στην ταινία του Ρομάν Πολάνσκι, *[[Ο Πιανίστας (ταινία)|Ο Πιανίστας]]* (2002). 

## Παραπομπές
 

## Εξωτερικοί σύνδεσμοι
* [Νυχτερινό σε Ντο δίεση ελάσσονα, Op. posth](https://imslp.org/wiki/Nocturne_in_C_sharp_minor_(Chopin,_Frederic)) στο IMSLP.org

*μετα
Κατηγορία:Συνθέσεις σε Ντο δίεση ελάσσονα
Κατηγορία:Συνθέσεις του 1830
Κατηγορία:Μουσική αφιερωμένη σε φίλους ή συγγενείς
Λευκάδιος (μυθολογία)

Στην ελληνική μυθολογία με το όνομα **Λευκάδιος** αναφέρονται:

# Γιος του Ικαρίου του Λακεδαιμόνιου και της Πολυκάστης, εγγονός του Νέστορα και συγκυβερνήτης της Ακαρνανίας από κοινού με τον αδελφό του Αλυζέα. Αυτός ο Λευκάδιος υπήρξε ο επώνυμος ήρωας της Λευκάδας.
# Θρησκευτική επίκληση του θεού Απόλλωνα.

## Παραπομπές


Κατηγορία:Επώνυμοι ήρωες της ελληνικής μυθολογίας
Κατηγορία:Αρχαίες θρησκευτικές επικλήσεις
Κατηγορία:Πρόσωπα της ελληνικής μυθολογίας
Ποταμός Νυανγκά

Ο **Νυανγκά** (γαλλικά: *Nyanga*) είναι ποταμός με μήκος περί τα 600 χιλιόμετρα, που διαρρέει τη νότια Γκαμπόν και τη βορειοδυτική Δημοκρατία του Κονγκό, στην Αφρική. Είναι ο δεύτερος σημαντικότερος ποταμός της Γκαμπόν μετά τον Ογκοουέ. Ο Νυανγκά είναι γνωστός για τα πολυάριθμα σημεία ορμητικού ρεύματος, που διακόπτουν τον κατά τα άλλα αργό ρου του.

## Ρους
Ο Νυανγκά πηγάζει σε υψόμετρο περίπου 900 μέτρα στο Μπιρουγκού-Μπεργκέν, στα σύνορα μεταξύ της Γκαμπόν και της Δημοκρατίας του Κονγκό, κοντά στο όριο των επαρχιών Νγκουνιέ και Ογκοουέ-Λολό της Γκαμπόν. Αρχικώς ρέει προς τα νότια κατά μήκος των συνόρων των δύο χωρών, αλλά χωρίς να τα ορίζει, και κατόπιν προς τα νοτιοδυτικά, διαρρέοντας την επαρχία Νιάρι του Κονγκό και μετά την ομώνυμη Επαρχία Νυανγκά της Γκαμπόν. Ο ρους του στρέφεται απότομα προς τα βορειοδυτικά και μετά από περίπου 100 χιλιόμετρα περνά από την πρωτεύουσα της επαρχίας, την Τσιμπανγκά, τη μεγαλύτερη πόλη που είναι κτισμένη στις όχθες του. Τέλος στρέφεται και πάλι προς τα νοτιοδυτικά, εκεί όπου δέχεται τα νερά του σημαντικότερου παραποτάμου του, του Μουκαλαμπά, και εκβάλλει στον Ατλαντικό Ωκεανό, 70 χιλιόμετρα βορειοδυτικά της κωμόπολης Μαγιουμπά, σε γεωγραφικές συντεταγμένες 2°58′45″ Ν πλάτος και 10°16′15″ Α μήκος.

## Υδρολογία
Η λεκάνη απορροής του ποταμού Νυανγκά έχει έκταση 22.500 τ.χλμ.. Η μέση παροχή του ποταμού στην Τσιμπανγκά φθάνει τα 280 έως 330 κυβικά μέτρα ανά δευτερόλεπτο, με μέγιστο τον Μάρτιο (530 κυβικά μέτρα ανά δευτερόλεπτο) και ελάχιστο τον Σεπτέμβριο (88,4 κυβικά μέτρα/δευτ.).

## Παραπομπές


## Πηγές
* National Geographic Society - Sean Fraser κ.ά.: *African Adventure Atlas*, 2003, σσ. 24, 72
* Lerique Jacques: «Hydrographie-Hydrologie» στο έργο *Geographie et Cartographie du Gabon, Atlas Illustré*, The Ministère de l'Education Nationale de la Republique Gabonaise, εκδ. Edicef, Παρίσι 1983, σσ. 14-15

Κατηγορία:Ποταμοί της Γκαμπόν
Κατηγορία:Ποταμοί της Δημοκρατίας του Κονγκό
Κατηγορία:Διεθνείς ποταμοί της Αφρικής